Source: https://www.hoinaru.ro/category/casual-stuff/
Timestamp: 2020-07-08 23:20:59+00:00

Document:
Casual stuff Archives | hoinaru.ro
Jul 6, 2020 in Casual stuff
E o jumătate de miracol! Lucrările la pasajul Ciurel sunt aproape de finalizare, ceea ce înseamnă că s-au închis circulaţia cu dublu sens de pe Splaiul Independenţei. Dacă ştiţi cât de cât zona Grozăveşti, nu e nicio surpriză că aia era singura bucată din splai în care se circula cu dublu sens pe malul drept al Dâmboviţei. Aşa era dintotdeauna, pentru că în partea cealaltă Splaiul se oprea în ştrandul Crângaşi.
Când s-a început munca la Pasajul Ciurel, unul dintre obiective era ăsta: să normalizeze lucrurile acolo, să reducă numărul de accidente (am văzut câteva foarte nasoale acolo de-a lungul timpului din cauză că sensul dinspre Ciurel spre Grozăveşti ocupa 2 benzi, în timp ce a 3-a bandă era ocupată de celălalt sens) şi să fluidizeze traficul. Alte obiective ţineau de “autostrada suspendată” până la A1, care momentan nu se mai face.
Jul 3, 2020 in Casual stuff
După ce am scris despre HBO Max, am primit un email de la cineva care lucrează la JustWatch, ocazie cu care am descoperit serviciul lor. E bun şi cold-callingul la ceva.
De câte ori nu vi s-a întâmplat să căutaţi un film sau un serial pe fiecare serviciu de streaming la care aveţi abonament? Oare serialul ăsta e pe HBO sau pe Netflix? O fi pe Amazon Prime Video? Operaţiunea asta e enervantă şi sunt momente în care n-ai chef să deschizi 3 aplicaţii diferite şi să dai de trei ori search şi fix asta e problema pe care o rezolvă JustWatch.
Jun 29, 2020 in Casual stuff
Am descoperit zilele trecute* un album foto super mişto, cu fotografii din Bucureştiul de la sfârşitul anilor ’90. Sunt nişte imagini din ’95, ’98 şi 2001, o perioadă de tristă amintire pentru oraşul ăsta.
Mi-au revenit o grămadă de amintiri, cu Lipscani-ul în ruină, cu toate consignaţiile pe la care mă plimba tata când voia să vândă vreun aparat foto (ca să facă rost de bani, că erau vremuri grele).
Cum recunoaşte un brand că a greşit
Jun 20, 2020 in Casual stuff
Cred că anul trecut a început Dorna să se joace cu ambalajul sticlelor, le-au schimbat forma, dopul (oribil noile dopuri) şi au ajuns în punctul în care sticla de apă plată era foarte uşor de confundat cu cea de apă carbogazoasă.
Efectiv erau de un verde apropiat, unul mai închis, altul mai deschis, cu nişte diferenţe greu de sesizat. Şi, dintr-o dată, o chestie extrem de simplă precum alegerea apei a devenit complicată. Mereu aveam dubii dacă văd bine la raft. E plată? E cu bule? Eh, şi nu e genul de chestie la care vreau să mă gândesc, serios.
Ceva pentru fanii “Viaţa cu Louie”
Jun 18, 2020 in Casual stuff
Dacă sunteţi din “Generaţia cu cheia la gât”, sigur aţi prins desenele Viaţa cu Louie pe Fox Kids. Dacă nu le-aţi văzut, sigur le găsiţi pe Youtube, sunt 39 de episoade excelente, care au luat inclusiv premii Emmy.
Pe scurt, e vorba de copilăria comediantului Louie Anderson, care povesteşte cu mult umor despre viaţa în statul Wisconsin. Interesant e că Louie Anderson (cel adevărat) este din Minnesota de fapt, iar lacul Winnibigoshish, care apare într-unul din episoade, este tot în Minnesota (din St. Paul, chiar, oraşul care face parte acum din Minneapolis).
Nu mai ţipaţi la ăia care au ieşit la terase sau au mers la mare
Jun 17, 2020 in Casual stuff
În ultimele zile, de când a crescut numărul de cazuri confirmate de COVID-19, am tot văzut oameni furioşi pe Facebook. Cu toţii îi critică pe cei care au ieşit la terase sau au mers la mare.
Da’ nu puteau să mai aştepte? Da’ chiar aşa, am stat degeaba în case, răspândim virusul din cauza voastră?
Realitatea e că nu există nicio corelaţie dovedită între numărul crescut de infectări şi oamenii de la terase. Sau ăia care au mers la mare. Sunt doar supoziţii.

References: in Casu
in Casu
in Casu
in Casu
in Casu
in Casu